pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่ปัตตานีเยี่ยมชมบริษัท ปาล์มพัฒนาชายแดนใต้ จำกัด รับฟังปัญหาและข้อเสนอแนะเพื่อขับเคลื่อนเศรษฐกิจในพื้นที่ชายแดนใต้
วันจันทร์ที่ 20 มกราคม 2563
ก.อุตสาหกรรม ลงพื้นที่ปัตตานีเยี่ยมชมบริษัท ปาล์มพัฒนาชายแดนใต้ จํากัด รับฟังปัญหาและข้อเสนอแนะเพื่อขับเคลื่อนเศรษฐกิจในพื้นที่ชายแดนใต้
นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วย ผู้บริหารกระทรวงอุตสาหกรรม ลงพื้นที่เยี่ยมชมบริษัท ปาล์มพัฒนาชายแดนใต้ จํากัด ซึ่งตั้งอยู่หมู่ที่ 4 ตําบลบางเขา อําเภอหนองจิก จังหวัดปัตตานี
วันนี้ (20 มกราคม 2563) เวลา 14.00 น. นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายเจตนิพิฐ รอดภัย ผู้ช่วยปลัดกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม นางสาวฐานันดร์ พิทักษ์วงศ์ รองผู้ว่าการการนิคมอุตสาหกรรมแห่งประเทศไทย และคณะผู้บริหารกระทรวงอุตสาหกรรม ลงพื้นที่เยี่ยมชมบริษัท ปาล์มพัฒนาชายแดนใต้ จํากัด ซึ่งตั้งอยู่หมู่ที่ 4 ตําบลบางเขา อําเภอหนองจิก จังหวัดปัตตานี รับฟังปัญหา และข้อเสนอแนะของผู้ประกอบการในพื้นที่ในการขับเคลื่อนเศรษฐกิจในพื้นที่ชายแดนใต้
โดยกลุ่มบริษัทฯ มีการประกอบกิจการโรงงาน 4 กลุ่มธุรกิจ ได้แก่ กลุ่มธุรกิจแปรรูปผลผลิตทางการเกษตร กลุ่มธุรกิจพลังงาน กลุ่มธุรกิจก่อสร้าง และกลุ่มธุรกิจบริการ โดยบริษัทฯ ขอให้กระทรวงอุตสาหกรรมเข้ามาสนับสนุนให้เกิดเขตประกอบการอุตสาหกรรมพร้อมช่วยเชิญชวนนักลงทุนให้เข้ามาลงทุนในพื้นที่ เนื่องจากเป็นพื้นที่ที่มีศักยภาพทั้งด้านวัตถุดิบ แรงงาน และสิทธิประโยชน์ต่างๆ ทั้งนี้เมื่อเกิดการลงทุนในพื้นที่ จะทําให้ประชาชนชาวปัตตานีได้มาทํางาน ซึ่งเป็นเป้าหมายหลักของการพัฒนาที่สําคัญเพื่อให้เศรษฐกิจของจังหวัดปัตตานีดีขึ้น
นอกจากนี้บริษัทฯ ได้ขอให้กระทรวงฯ ช่วยผลักดันเกษตรกรฐานรากให้มีศักยภาพ โดยขอรับการสนับสนุนแหล่งเงินทุนให้แก่กลุ่มวิสาหกิจชุมชนในพื้นที่ ซึ่งปลัดกระทรวงอุตสาหกรรม ได้มอบหมายให้ธนาคารพัฒนาวิสาหกิจขนาดกลางและขนาดย่อม สาขาในพื้นที่เข้ามาประชาสัมพันธ์เกี่ยวกับมีโครงการสินเชื่อดอกเบี้ยต่ํา 4 โครงการ คือ สินเชื่อช่วยเหลือ SMEs 3 จังหวัดชายแดนใต้ (นราธิวาส ปัตตานี ยะลา) อัตราดอกเบี้ย 1.5%ต่อปี สินเชื่อเพื่อยกระดับเศรษฐกิจชุมชน อัตราดอกเบี้ย 3.0%ต่อปี สินเชื่อ Transformation Loan เสริมแกร่ง อัตราดอกเบี้ย 4.0%ต่อปี และสินเชื่อโตไวไทยยั่งยืน อัตราดอกเบี้ย 1% ต่อปี ให้แก่ประชาชนในพื้นที่ต่อไป
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมโรงเรียนบ้านภูดิน (มิตรผลอุปถัมภ์) อ.ภูเขียว จ.ชัยภูมิ โรงเรียนร่วมพัฒนาต้นแบบ ศูนย์กลางบ่มเพาะการเรียนรู้ศตวรรษใหม่ด้วยตนเองของชุมชน
วันพุธที่ 25 ธันวาคม 2562
นายกรัฐมนตรีเยี่ยมชมโรงเรียนบ้านภูดิน (มิตรผลอุปถัมภ์) อ.ภูเขียว จ.ชัยภูมิ โรงเรียนร่วมพัฒนาต้นแบบ ศูนย์กลางบ่มเพาะการเรียนรู้ศตวรรษใหม่ด้วยตนเองของชุมชน
นายกรัฐมนตรีเยี่ยมชมโรงเรียนบ้านภูดิน (มิตรผลอุปถัมภ์) อ.ภูเขียว จ.ชัยภูมิ โรงเรียนร่วมพัฒนาต้นแบบ ศูนย์กลางบ่มเพาะการเรียนรู้ศตวรรษใหม่ด้วยตนเองของชุมชน
วันนี้ (25 ธ.ค. 62) เวลา 15.40 น. ณ โรงเรียนบ้านภูดิน (มิตรผลอุปถัมภ์) ตําบลโคกสะอาด อําเภอภูเขียว จังหวัดชัยภูมิ พลเอก ประยุทธ์ จันทร์โอชา นายกรัฐมนตรีแลtรัฐมนตรีว่าการกระทรวงกลาโหม พร้อมคณะ ลงพื้นที่ตรวจเยี่ยมโรงเรียนบ้านภูดิน (มิตรผลอุปถัมภ์) โดยมีนายชยานุพล จุนขุนทด ผู้อํานวยการโรงเรียนบ้านภูดิน และเด็กนักเรียนมารอให้การต้อนรับ
เมื่อนายกรัฐมนตรีเดินทางมาถึง ได้มีมัคคุเทศก์น้อยพานายกรัฐมนตรีเยี่ยมชมการเรียนการสอนลักษณะการเรียนรู้จากการปฏิบัติ (Active Learning) โดยนายกรัฐมนตรีได้รับฟังเพลง Merry Christmas จากนักเรียนชั้นประถมศึกษาปีที่ 1 พร้อมชมการสาธิตการสอนลักษณะการเรียนรู้จากอุปกรณ์ Clicker มาใช้ในการเรียนการสอนให้มีความน่าสนใจยิ่งขึ้น โดยมุ่งเน้นการส่งเสริมกระบวนการเรียนการสอนให้เป็นรูปแบบ Active Learning โดยใช้แนวคิดการสอนให้น้อยลง เรียนรู้ให้มากขึ้น เยี่ยมชมนิทรรศการพัฒนาทักษะอาชีพ เยี่ยมชมการสาธิตการบังคับหุ่นยนต์ (Robotics) โดยเด็กพิเศษ ซึ่งเป็นส่วนหนึ่งของทักษะการเขียนโปรแกรม (Coding) ณ ห้อง Learning Center และเยี่ยมชมแปลงเพาะชําอ้อยของโรงเรียนบ้านภูดิน (มิตรผลอุปภัมภ์)
จากนั้น นายกรัฐมนตรีเดินเยี่ยมชมกิจกรรมของโรงเรียน อาทิ การผลิตน้ําอ้อยคั้นสด การผลิตอ้อยงบ การจัดทําดอกไม้พวงมาลัยจากใบเตย โดยได้ชิมน้ําอ้อยคั้นสด และได้แนะว่า ให้ปลูกในบ้านได้และนํามาขายเป็นอาชีพเสริมได้ เพื่อให้วันข้างหน้าสามารถสร้างอาชีพและรายได้แก่ตนเอง นอกจากนี้ นายกรัฐนตรีได้กล่าวถึงความประทับใจในการต้อนรับ และการแสดงออกของนักเรียน ที่ต้องมีการปูพื้นฐานการเรียน การสอน การวิเคราะห์ ซึ่งการเรียนรู้ไม่ได้จํากัดอยู่เฉพาะในห้องเรียน โดยต้องพัฒนารากฐานการศึกษาอย่างยั่งยืนแก่ชุมชนสืบไป
สําหรับโรงเรียนบ้านภูดิน (มิตรผลอุปถัมภ์) กลุ่มมิตรผลต้องการมีส่วนร่วมในการบริหารจัดการและต่อยอดหลักสูตรการเรียนการสอนภายในสถานศึกษา ร่วมกับกระทรวงศึกษาธิการ และภาคส่วนต่าง ๆ สนับสนุนโครงการโรงเรียนร่วมพัฒนา หรือ Partnership School หลักสูตรการเรียนการสอนภายในสถานศึกษาที่มีการบริหารจัดการอย่างเป็นรูปธรรม คือการพัฒนาศูนย์การเรียนรู้ Learning Center ประจําโรงเรียน ซึ่งปัจจุบันโรงเรียนฯ จัดการศึกษาขั้นพื้นฐาน 3 ระดับ ได้แก่ ระดับปฐมวัย ประถมศึกษา และมัธยมศึกษาตอนต้น มีจํานวนนักเรียนทั้งหมด 114 คน เพื่อให้นักเรียนมีความรู้ มีคุณธรรม ยกระดับคุณภาพการศึกษาของคนในท้องถิ่นและการพัฒนาทางด้านทักษะอาชีพของชุมชน เพื่อพัฒนาสถานศึกษาให้เป็นพื้นที่เรียนรู้ของส่วนรวม ที่ทุกคนในพื้นที่มีการช่วยเหลือเกื้อกูลกัน เพื่อลดช่องว่างความเหลื่อมล้ําทางการศึกษา และพัฒนาให้ชุมชนท้องถิ่นมีคุณภาพก้าวทันโลกยุคใหม่ นอกจากการจัดตั้งศูนย์การเรียนรู้แล้ว กลุ่มมิตรผลยังได้สนับสนุนสถานศึกษาในด้านอาสาสมัครครูชาวไทยและชาวต่างชาติที่มีความเชี่ยวชาญเฉพาะด้านมาช่วยสอนวิชาหุ่นยนต์และ Coding ให้แก่กลุ่มเด็กพิเศษ เพื่อพัฒนาทักษะและความรู้ที่จะเป็นประโยชน์ต่อพวกเขาในอนาคตด้วย
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จังหวัดเชียงใหม่ พัฒนาระบบบริการการแพทย์ฉุกเฉินครบวงจร ด้วย EMS และ ER คุณภาพ
วันอังคารที่ 23 มกราคม 2561
จังหวัดเชียงใหม่ พัฒนาระบบบริการการแพทย์ฉุกเฉินครบวงจร ด้วย EMS และ ER คุณภาพ
จังหวัดเชียงใหม่ พัฒนาระบบการแพทย์ฉุกเฉินครบวงจร ช่วยผู้ป่วยวิกฤตฉุกเฉินรอดชีวิต ประชาชนมั่นใจเรียกใช้บริการผ่านสายด่วน 1669 เฉลี่ย 3,500 รายต่อเดือน
วันนี้ (23 มกราคม 2561) ที่โรงพยาบาลนครพิงค์ จ.เชียงใหม่ นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังตรวจเยี่ยมการจัดระบบการแพทย์ฉุกเฉินจังหวัดเชียงใหม่ ว่า การพัฒนาระบบการแพทย์ฉุกเฉินครบวงจรเป็นนโยบายสําคัญของกระทรวงสาธารณสุข ที่เร่งรัดให้เกิดขึ้นในโรงพยาบาลทุกแห่ง เพื่อรองรับผู้ป่วยวิกฤตฉุกเฉินจากโรคฉุกเฉินทั่วไป และบาดเจ็บฉุกเฉิน ตอบสนองนโยบายเจ็บป่วยฉุกเฉินวิกฤตมีสิทธิทุกที่ (UCEP) โดยใช้การพัฒนาระบบการดูแลผู้ป่วยวิกฤตฉุกเฉิน ณ จุดเกิดเหตุ (EMS คุณภาพ)และห้องฉุกเฉินคุณภาพ (ER คุณภาพ)
โดยที่จังหวัดเชียงใหม่ โรงพยาบาลทุกแห่ง ทั้งโรงพยาบาลนครพิงค์ และโรงพยาบาลชุมชน 23 แห่ง ได้พัฒนาระบบ EMS คุณภาพ เพิ่มความครอบคลุมของหน่วยปฏิบัติการฉุกเฉินหรือหน่วยกู้ชีพ และพัฒนาการปฏิบัติงานของหน่วยปฏิบัติการฉุกเฉินให้ได้มาตรฐาน สามารถดูแลและนําส่งผู้ป่วยไปยังห้องฉุกเฉิน โรงพยาบาลได้อย่างรวดเร็ว มีประสิทธิภาพ ปัจจุบันมีหน่วยปฏิบัติการฉุกเฉินจํานวน 215 หน่วย ให้บริการตลอด 24 ชั่วโมง ผ่านหมายเลข 1669 ในปี 2560 มีประชาชนใช้บริการ ผ่านสายด่วน 1669 (ศูนย์กู้ชีพเวียงพิงค์) เฉลี่ย 3,500รายต่อเดือน หน่วยกู้ชีพเข้าถึงผู้ป่วยวิกฤติ ณ จุดเกิดเหตุภายใน 8 นาที ร้อยละ 73 ผู้ป่วยได้รับบริการ ณ จุดเกิดเหตุอย่างปลอดภัยและมีประสิทธิภาพ ทั้งการดูแลทางเดินหายใจ การห้ามเลือด และการดามกระดูก ร้อยละ 97
นอกจากนี้ ได้พัฒนาให้ห้องฉุกเฉินโรงพยาบาลทุกแห่ง ให้บริการประชาชนได้อย่างรวดเร็วและมีประสิทธิภาพ เพื่อลดการเสียชีวิตและความพิการของผู้ป่วย โดยจัดให้มีแพทย์ประจําห้องฉุกเฉินตลอด 24 ชั่วโมง มีระบบคัดแยกผู้ป่วยมาตรฐานเดียวกันทุกโรงพยาบาล ผู้ป่วยวิกฤตฉุกเฉินจะได้รับการตรวจรักษาก่อนตามลําดับความเร่งด่วน มีระบบช่องทางด่วน (Fast Track) ในกลุ่มโรคที่มีความเสี่ยงสูง เช่น ผู้ป่วยโรคหลอดเลือดหัวใจ โรคหลอดเลือดสมอง และผู้ป่วยบาดเจ็บที่ศีรษะ เป็นต้น พร้อมระบบส่งต่อที่รวดเร็ว หากต้องรักษาในโรงพยาบาลที่มีศักยภาพสูงกว่า ส่วนในพื้นที่ห่างไกล พื้นที่สูงที่มีการเดินทางลําบากจะมีระบบการลําเลียงผู้ป่วยวิกฤตฉุกเฉินทางอากาศยานด้วยความร่วมมือของกองทัพ ภาคเอกชนอีกด้วย
ในรอบ 3 เดือนแรกของปีงบประมาณ 2561 โรงพยาบาลนครพิงค์ มีผู้ป่วยวิกฤตฉุกเฉินมาใช้บริการที่ห้องฉุกเฉินรวม 3,037 คน ในจํานวนนี้เป็นผู้ป่วยหัวใจหยุดเต้นก่อนถึงโรงพยาบาล 23 รายได้รับการช่วยฟื้นคืนชีพ จนมีชีวิตรอด 8ราย คิดเป็นร้อยละ 36 ส่วนผู้ป่วยวิกฤตที่ได้รับการรักษาในโรงพยาบาลมีอัตราการเสียชีวิตภายใน 24 ชั่วโมงเพียงร้อยละ 1.4
**************************************** 23 มกราคม 2561
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 14 สิงหาคม 2561
วันอังคารที่ 14 สิงหาคม 2561
สรุปข่าวการประชุมคณะรัฐมนตรี 14 สิงหาคม 2561
นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ผู้ใช้รถเมล์ ขสมก. เฮได้เลย...วันนี้ พี่กระเป๋ารถเมล์รับชำระค่าโดยสารแบบไร้เงินสดแล้ว ตามนโยบายรัฐบาลที่ต้องการผลักดันให้ประเทศไทยเข้าสู่สังคมไร้เงินสด (Cashless Society)
วันพุธที่ 9 ตุลาคม 2562
ผู้ใช้รถเมล์ ขสมก. เฮได้เลย...วันนี้ พี่กระเป๋ารถเมล์รับชําระค่าโดยสารแบบไร้เงินสดแล้ว ตามนโยบายรัฐบาลที่ต้องการผลักดันให้ประเทศไทยเข้าสู่สังคมไร้เงินสด (Cashless Society)
..
#ไทยคู่ฟ้าผู้ใช้รถเมล์ ขสมก. เฮได้เลย...วันนี้ พี่กระเป๋ารถเมล์รับชําระค่าโดยสารแบบไร้เงินสดแล้ว ตามนโยบายรัฐบาลที่ต้องการผลักดันให้ประเทศไทยเข้าสู่สังคมไร้เงินสด (Cashless Society)
โดยสามารถชําระผ่านช่องทางดังต่อไปนี้
1. บัตรเครดิต และบัตรเดบิต ที่มีสัญลักษณ์ Contactless ทุกธนาคาร
2. บัตรโดยสารอิเล็กทรอนิกส์ - มีจําหน่ายบนรถโดยสารทุกคันในราคา 50 บาท
3. บัตรสวัสดิการแห่งรัฐ – ใช้ได้เฉพาะบัตรที่มีสัญลักษณ์แมงมุมด้านหลังบัตรเท่านั้น
4. QR Code - สแกนเพื่อชําระผ่าน Mobile Banking ทุกธนาคาร
5. บัตรโดยสารล่วงหน้าอิเล็กทรอนิกส์
6. บัตรโดยสารนักเรียน นักศึกษาอิเล็กทรอนิกส์
วิธีเติมเงินในบัตรโดยสารอิเล็กทรอนิกส์ สามารถทําได้โดย
- เติมเงินผ่าน Mobile Banking ได้ทุกธนาคาร โดยการสแกนคิวอาร์โค้ด (QR Code) ที่อยู่ด้านหลังบัตรโดยสาร
- เติมเงินผ่านตู้ ATM ของทุกธนาคารที่รองรับการจ่ายบิล ด้วยการระบุเลขหน้าบัตรหรือสแกนบาร์โค้ดที่แสดงด้านหลังบัตรโดยสาร
- เติมเงินผ่านตู้บุญเติมที่ร่วมรายการ
- เติมเงินได้ที่เคาน์เตอร์ธนาคารกรุงไทย ทุกสาขา
สอบถามรายละเอียดเพิ่มเติมได้ที่ Call Center โทร.1348
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ พิจารณาโอนตัวนักโทษเด็ดขาดชาวต่างประเทศ เพื่อเดินทางกลับไปรับโทษต่อในประเทศที่ตนเองมีสัญชาติอยู่
วันศุกร์ที่ 31 สิงหาคม 2561
กระทรวงยุติธรรม โดยกรมราชทัณฑ์ พิจารณาโอนตัวนักโทษเด็ดขาดชาวต่างประเทศ เพื่อเดินทางกลับไปรับโทษต่อในประเทศที่ตนเองมีสัญชาติอยู่
กระทรวงยุติธรรม โดยกรมราชทัณฑ์ พิจารณาโอนตัวนักโทษเด็ดขาดชาวต่างประเทศ เพื่อเดินทางกลับไปรับโทษต่อในประเทศที่ตนเองมีสัญชาติอยู่
เมื่อวันพฤหัสบดีที่ ๓๐สิงหาคม ๒๕๖๑
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาโอนตัวนักโทษเด็ดขาดชาวต่างประเทศ
เพื่อเดินทางกลับไปรับโทษต่อในประเทศที่ตนเองมีสัญชาติอยู่
โดยมี พันตํารวจเอก ณรัชต์ เศวตนันทน์ อธิบดีกรมราชทัณฑ์
พร้อมด้วยหน่วยงานที่เกี่ยวข้อง เข้าร่วมประชุม
ณ ห้องประชุมกรมราชทัณฑ์ ชั้น ๒อาคารกรมราชทัณฑ์
รัฐบาลไทย-ข่าวทำเนียบรัฐบาล-อนุทิน เยี่ยมชมบริการทางการแพทย์วิถีใหม่ โรงพยาบาลสมุทรสาคร
วันพฤหัสบดีที่ 21 พฤษภาคม 2563
อนุทิน เยี่ยมชมบริการทางการแพทย์วิถีใหม่ โรงพยาบาลสมุทรสาคร
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมบริการทางการแพทย์วิถีใหม่เขตสุขภาพที่ 5 มอบนโยบายให้โรงพยาบาลในสังกัดปรับระบบ ลดการมาโรงพยาบาลโดยไม่จําเป็น ลดความเสี่ยงการรับเชื้อ
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมบริการทางการแพทย์วิถีใหม่เขตสุขภาพที่ 5 มอบนโยบายให้โรงพยาบาลในสังกัดปรับระบบ ลดการมาโรงพยาบาลโดยไม่จําเป็น ลดความเสี่ยงการรับเชื้อ
วันนี้ (21 พฤษภาคม 2563) ที่โรงพยาบาลสมุทรสาคร จ.สมุทรสาคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะผู้บริหาร เยี่ยมชมการจัดบริการทางการแพทย์รูปแบบวิถีใหม่ (New Normal Medical Service) ของเขตสุขภาพที่ 5 ที่โรงพยาบาลสมุทรสาคร พร้อมรับมอบห้องตรวจปลอดเชื้อ และคลินิกเคลื่อนที่สําหรับตรวจผู้ป่วยในชุมชน จากคุณปิยพรรณ หันนาคินทร์ ผู้แทนกรรมการผู้จัดการบริษัท OEG กรรมการมูลนิธินักศึกษาเก่าวิศวกรรม มหาวิทยาลัยเชียงใหม่ และประธานกลุ่มวิศวกรรมรวมใจต้านภัยโควิด-19
นายอนุทินกล่าวว่า ผลจากการระบาดของโรคโควิด 19 ทําให้การบริการทางการแพทย์ในโรงพยาบาลในสังกัดกระทรวงสาธารณสุข ต้องปรับเป็นแบบวิถีใหม่ (New Normal Medical Service) ทั้งการปรับโครงสร้างพื้นฐาน จัดพื้นที่บริการ การนําเทคโนโลยีดิจิทัลมาใช้เพื่อลดความเสี่ยงการรับเชื้อ เช่นที่ โรงพยาบาลสมุทรสาคร ได้ปรับบริการทางการแพทย์แบบวิถีใหม่ เน้นความปลอดภัยของผู้ป่วยและบุคลากร (2P Safety) ด้วยการลดจํานวนผู้ป่วยที่ไม่จําเป็นต้องมาโรงพยาบาล มีการแบ่งประเภทผู้ป่วยให้ได้รับการรักษาเหมาะสมเฉพาะบุคคลตามความจําเป็นเร่งด่วน โดยกลุ่มที่ไม่จําเป็นต้องพบแพทย์ ใช้การจัดส่งยาทางไปรษณีย์ กลุ่มที่ปัญหาเล็กน้อย ใช้การปรึกษาแพทย์ผ่าน Tele -medicine
ส่วนผู้ป่วยที่จําเป็นต้องมาโรงพยาบาลได้จัดระบบคัดกรอง แยกผู้ป่วยโรคระบบทางเดินหายใจออกจากระบบอื่นๆ โดยมีคลินิกไข้หวัดรองรับ ส่วนผู้ป่วยฉุกเฉิน ได้จัดแบ่งพื้นที่ให้บริการ หากจําเป็นต้องนอนพักในโรงพยาบาล ได้จัดเตรียมหอผู้ป่วยโรคต่างๆไม่ปะปนกัน โดยแยกผู้ป่วยโรคปอดบวมออกจากผู้ป่วยระบบอื่น ที่สําคัญคือ การนํานวตกรรมมาใช้เพื่อลดโอกาสแพร่เชื้อ เช่น ห้องหัตถการความดันลบ ตู้จ่ายยาอัตโนมัติ หุ่นยนต์กระจกพระราชทาน หุ่นยนต์ส่งยา ส่งอาหาร กล้อง CCTVสังเกตอาการผู้ป่วย เป็นต้น
นอกจากนี้ โรงพยาบาลสมุทรสาคร ได้เตรียมความพร้อมการดูแลรักษาผู้ป่วยโรคโควิด 19 จัดตั้งคลินิกไข้หวัด จัดระบบให้คําปรึกษาผ่าน Application รวมทั้งการสร้างเครือข่ายเฝ้าระวังและควบคุมป้องกันโรคเข้มแข็งอย่างมีส่วนร่วม ทั้งองค์กรปกครองส่วนท้องถิ่น ชุมชนไทย-ต่างด้าว สถานประกอบการ เรือนจํา คลินิกแพทย์-พยาบาล ร้านขายยา ฯลฯ การเพิ่มเครือข่ายอาสาสมัครสาธารณสุขต่างด้าว (อสต.) ในแรงงานต่างด้าว ครอบคลุมทุกพื้นที่ และสร้างความรอบรู้ด้านสุขภาพให้ประชาชนให้สามารถพึ่งพาตนเองได้
******************************** 21 พฤษภาคม 2563
รัฐบาลไทย-ข่าวทำเนียบรัฐบาล-“พณ. ย้ำ จีนยังต้องการมันสำปะหลังไทยอีกมาก หลังราคาข้าวโพดจีนขยับขึ้นแรง”
วันพฤหัสบดีที่ 8 กุมภาพันธ์ 2561
“พณ. ย้ํา จีนยังต้องการมันสําปะหลังไทยอีกมาก หลังราคาข้าวโพดจีนขยับขึ้นแรง”
กระทรวงพาณิชย์ แจงสถานการณ์ส่งออกผลิตภัณฑ์มันสําปะหลังไปจีนยังคงสดใส ตลาดจีน มีความต้องการนําเข้าอย่างต่อเนื่อง เนื่องจากราคาข้าวโพดจีนซึ่งเป็นสินค้าทดแทนมันสําปะหลังปรับตัวสูงขึ้น แนะผู้ส่งออกไทยเตรียมพร้อมรองรับดีมานด์หลังตรุษจีน
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า กระทรวงพาณิชย์ได้ติดตามสถานการณ์การค้ามันสําปะหลังอย่างต่อเนื่องมาโดยตลอด พบว่าราคาเฉลี่ยข้าวโพดจีนได้ปรับตัวสูงขึ้นจากช่วงต้นเดือนธันวาคมปีที่ผ่านมา ซึ่งเฉลี่ยอยู่ที่ 1,672 หยวน/ตัน ปรับตัวสูงขึ้นมาอยู่ที่ราคาเฉลี่ยในปัจจุบัน 1,795 หยวน/ตัน เพิ่มขึ้น 123 หยวน/ตันหรือคิดเป็นร้อยละ 7 ส่งผลให้จีนมีความต้องการนําเข้ามันสําปะหลังจากไทยเพื่อใช้เป็นวัตถุดิบในการผลิตแอลกอฮอล์เพิ่มขึ้นอย่างต่อเนื่อง โดยคาดว่าตลาดจีนจะเพิ่มปริมาณการนําเข้าอีก หลังจากหยุดยาวช่วงเทศกาลตรุษจีนที่กําลังจะมาถึง
นายสนธิรัตน์ฯ ให้ข้อมูลเพิ่มเติมว่า “ปัจจุบันราคาส่งออกผลิตภัณฑ์มันสําปะหลังถือว่าอยู่ในเกณฑ์ที่เหมาะสมกับความต้องการของตลาดโลก ส่งผลให้ราคามันสําปะหลังทั้งของไทยและของประเทศเพื่อนบ้านดีขึ้นทั้งระบบ จึงอยากขอความร่วมมือไปยังผู้ประกอบการ ให้รับซื้อมันสําปะหลังจากเกษตรกรในราคาที่เป็นธรรมและสอดคล้องกับสถานการณ์ตลาดด้วย เพื่อที่กระทรวงพาณิชย์จะได้ไม่ต้องออกมาตรการกํากับดูแลเพิ่มเติมซึ่งจะเป็นภาระของผู้ประกอบการในที่สุด นอกจากนี้ เพื่อแก้ไขปัญหาการพึ่งพาการส่งออกไปยังตลาดจีน กระทรวงพาณิชย์โดยกรมการค้าต่างประเทศ (คต.) ได้ร่วมกับสมาคมมันสําปะหลังที่เกี่ยวข้องจัดกิจกรรมขยายตลาดสินค้ามันสําปะหลัง อย่างต่อเนื่อง โดยในปีนี้ มีกําหนดนําคณะภาคเอกชน เดินทางไปเจรจาและขยายตลาดมันสําปะหลังในประเทศตุรกีและนิวซีแลนด์ ซึ่งเป็นประเทศที่มีศักยภาพในการนําเข้ามันสําปะหลังไปใช้ในอุตสาหกรรมอาหารสัตว์
สําหรับการนําเข้ามันสําปะหลังจากเพื่อนบ้านในปีนี้ คาดว่าปริมาณการนําเข้าจะลดลงอย่างมีนัยสําคัญ เนื่องจากผลการสํารวจในเบื้องต้นของคณะติดตามภาวะการผลิตมันสําปะหลัง ฤดูกาลผลิต 2560/61 พบว่าผลผลิตของประเทศเพื่อนบ้านเสียหายจากโรคใบด่างและโรคพุ่มแจ้ คิดเป็นสัดส่วนมากถึง 20%อีกทั้งในช่วงที่ผ่านมาประเทศเพื่อนบ้าน มีแสงแดดน้อย ทําให้ผลผลิตจํานวนหนึ่งมีความชื้นสูง คุณภาพไม่ตรงตามมาตรฐาน กระทรวงพาณิชย์โดย คต. จึงได้จัดชุดเจ้าหน้าที่ ลงพื้นที่สุ่มตรวจสอบคุณภาพมาตรฐานผลิตภัณฑ์มันสําปะหลังตามแนวชายแดนอย่างต่อเนื่อง เพื่อป้องกันไม่ให้ผลิตภัณฑ์มันสําปะหลังที่ไม่ได้มาตรฐานราคาต่ํา รั่วไหลเข้าสู่ตลาดภายในประเทศ และอาจทําให้ราคามันสําปะหลังทั้งระบบตกต่ําในที่สุด”
ทั้งนี้ ประเทศไทยไม่ได้ห้ามการนําเข้ามันสําปะหลังจากประเทศเพื่อนบ้าน แต่การนําเข้าต้องเป็นไปตามที่กฎหมายกําหนด ซึ่งเดือนที่ผ่านมากรมการค้าต่างประเทศ ได้ดําเนินการพักทะเบียนผู้นําเข้าที่ปฏิบัติไม่ถูกต้องแล้ว จํานวนหนึ่ง เนื่องจากตรวจพบว่า มีการนําเข้าผลิตภัณฑ์มันสําปะหลังที่ไม่ได้มาตรฐาน เช่น มีความชื้น หรือมีดินทราย เกินกว่าที่กําหนด จึงอยากขอความร่วมมือผู้นําเข้ามันสําปะหลังศึกษากฎระเบียบที่เกี่ยวข้องและปฏิบัติตามโดยเคร่งครัด หากมีข้อสงสัยหรือต้องการสอบถามข้อมูลเพิ่มเติม สามารถติดต่อได้ที่ สายด่วนกรมการค้าต่างประเทศ โทร. 1385
รัฐบาลไทย-ข่าวทำเนียบรัฐบาล-ที่ประชุมสภาผู้แทนราษฎร ลงมติเห็นชอบพระราชกำหนด ว่าด้วยการประชุมผ่านสื่ออิเล็กทรอนิกส์ พ.ศ. 2563
วันจันทร์ที่ 1 มิถุนายน 2563
ที่ประชุมสภาผู้แทนราษฎร ลงมติเห็นชอบพระราชกําหนด ว่าด้วยการประชุมผ่านสื่ออิเล็กทรอนิกส์ พ.ศ. 2563
ที่ประชุมสภาผู้แทนราษฎร ลงมติเห็นชอบพระราชกําหนด ว่าด้วยการประชุมผ่านสื่ออิเล็กทรอนิกส์ พ.ศ. 2563
วันนี้ (31 พ.ค.63) เวลา18.20 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ ในการประชุมสภาผู้แทนราษฎร ชุดที่ 25 ปีที่ 2 ครั้งที่ 1 (สมัยสามัญประจําปีครั้งที่หนึ่ง) เป็นพิเศษ เพื่อพิจารณาระเบียบวาระเรื่องด่วน โดยที่ประชุมสภาฯ ได้ลงมติเห็นชอบพระราชกําหนดว่าด้วยการประชุมผ่านสื่ออิเล็กทรอนิกส์ พ.ศ. 2563 ผลการลงมติ ผู้เข้าประชุม 457 เห็นด้วย 270 เสียง ไม่เห็นด้วย 11 เสียง งดออกเสียง 176 เสียง
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยและนิวซีแลนด์ร่วมขับเคลื่อนความร่วมมือทั้งในกรอบทวิภาคีและภูมิภาค
วันอาทิตย์ที่ 3 พฤศจิกายน 2562
ไทยและนิวซีแลนด์ร่วมขับเคลื่อนความร่วมมือทั้งในกรอบทวิภาคีและภูมิภาค
ไทยและนิวซีแลนด์ร่วมขับเคลื่อนความร่วมมือทั้งในกรอบทวิภาคีและภูมิภาค
วันนี้ (วันอาทิตย์ที่ 3 พฤศจิกายน 2562) เวลา 15.50 น. ณ ห้อง Sappire 108 ชั้น 1 อาคารอิมแพค ฟอรั่ม เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบปะหารือกับนางสาวจาซินดา อาร์เดิร์น (The Right Honourable Jacinda Ardern, MP) นายกรัฐมนตรีนิวซีแลนด์ ระหว่างการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญการหารือดังนี้
นายกรัฐมนตรียินดีที่ความสัมพันธ์ระหว่างไทย-นิวซีแลนด์เป็นไปด้วยดีและราบรื่น และถือโอกาสนี้เชิญนายกรัฐมนตรีนิวซีแลนด์เยือนไทยอย่างเป็นทางการในโอกาสที่สะดวกในอนาคตอันใกล้ ทั้งในโอกาสนี้ นายกรัฐมนตรีได้กล่าวถึงความร่วมมือทางเศรษฐกิจ ที่ไทยและนิวซีแลนด์สามารถผลักดันและขยายผลให้เกิดประโยชน์ระหว่างกัน เช่น การแลกเปลี่ยนความเชี่ยวชาญและประสบการณ์การเพิ่มมูลค่าสินค้าเกษตร ซึ่งตรงกับนโยบายการส่งเสริม Smart Farmer ของไทยแนวปฏิบัติที่ดีของนิวซีแลนด์ในด้านการบริหารการศึกษา โดยเฉพาะการส่งเสริมการเรียนรู้ตลอดชีวิต และการส่งเสริมการท่องเที่ยว ซึ่งขอให้นิวซีแลนด์พิจารณาเกี่ยวกับขั้นตอนการขอวีซ่า หรือการยกเว้นวีซ่าเพื่ออํานวยความสะดวกแก่นักท่องเที่ยว ซึ่งนายกรัฐมนตรีนิวซีแลนด์ได้แสดงความเห็นด้วยและให้เจ้าหน้าที่พิจารณาต่อไป
นายกรัฐมนตรีนิวซีแลนด์ประสงค์ขยายความร่วมมือด้านความมั่นคงกับไทย และเพิ่มบทบาทของนิวซีแลนด์ในอนุภูมิภาคลุ่มน้ําโขง โดยเฉพาะอย่างยิ่งในสาขาที่เป็นประโยชน์ร่วมกัน เช่น ความมั่นคง การค้าการลงทุน การพัฒนาที่ยั่งยืน และเจตนารมณ์ของนิวซีแลนด์ที่จะเข้าร่วมเป็นหุ้นส่วนเพื่อการพัฒนาของ ACMECS
ในโอกาสนี้ ทั้งสองฝ่ายได้หารือในประเด็นระหว่างประเทศที่เป็นประเด็นท้าทาย ได้แก่ การเสริมสร้างความเข้มแข็งของสตรี ความเท่าเทียมกันทางเพศสภาพ การอนุรักษ์สิ่งแวดล้อมและ การรับมือกับการเปลี่ยนแปลงสภาพภูมิอากาศ การบรรเทาภัยพิบัติและการให้ความช่วยเหลือ ทางมนุษยธรรม และการจัดการปัญหาขยะพลาสติกและขยะทะเล พร้อมทั้งยินดีที่สมาชิก RCEP ทุกประเทศต่างร่วมมือกันอย่างเต็มที่ทําให้การเจรจา RCEP มีความคืบหน้าสามารถสรุปผลการเจรจาในประเด็นสําคัญได้
รัฐบาลไทย-ข่าวทำเนียบรัฐบาล-เอกอัครราชทูตแห่งราชอาณาจักรกัมพูชาประจำประเทศไทย เข้าเยี่ยมคารวะนายกรัฐมนตรีในโอกาสพ้นจากหน้าที่
วันศุกร์ที่ 17 กุมภาพันธ์ 2560
เอกอัครราชทูตแห่งราชอาณาจักรกัมพูชาประจําประเทศไทย เข้าเยี่ยมคารวะนายกรัฐมนตรีในโอกาสพ้นจากหน้าที่
เอกอัครราชทูตแห่งราชอาณาจักรกัมพูชาประจําประเทศไทย เข้าเยี่ยมคารวะนายกรัฐมนตรีในโอกาสพ้นจากหน้าที่
วันนี้(15 กุมภาพันธ์ 2560) เวลา 13.30 น. นางเอียต โซเภีย (H.E. Mrs. Eat Sophea) เอกอัครราชทูตแห่งราชอาณาจักรกัมพูชาประจําประเทศไทย เข้าเยี่ยมคารวะนายกรัฐมนตรีในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล โดยพลโทวีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวว่า ในนามของรัฐบาลและประชาชนชาวไทย รู้สึกยินดีและเป็นเกียรติที่ได้หารือกับเอกอัครราชทูตฯ ในวันนี้ พร้อมแสดงความขอบคุณเอกอัครราชทูตฯ ที่ทํางานอย่างแข็งขันและมีบทบาทสําคัญในการส่งเสริมความสัมพันธ์และผลักดันความร่วมมือด้านต่างๆ ระหว่างไทยและกัมพูชา ตลอดระยะเวลาที่เอกอัครราชทูตฯ ดํารงตําแหน่งความสัมพันธ์ทวิภาคีไทย – กัมพูชา ถือว่าอยู่ในระดับที่ดีมาก มีพลวัต และมีการแลกเปลี่ยนการเยือนในทุกระดับ โดยเอกอัครราชทูตฯ แสดงความขอบคุณนายกรัฐมนตรี องค์กร และหน่วยงานที่เกี่ยวข้องที่มีส่วนสําคัญในการส่งเสริมความสัมพันธ์ระหว่างสองประเทศให้แน่นแฟ้นยิ่งขึ้น
โอกาสนี้ นายกรัฐมนตรี ได้ฝากความระลึกถึงไปยังนายกรัฐมนตรีกัมพูชา และยืนยันความพร้อมที่จะเข้าร่วม การประชุมร่วมนายกรัฐมนตรีและรัฐมนตรีอย่างไม่เป็นทางการ (JCR) ไทย – กัมพูชาครั้งที่ 3 ภายในปี 2560 นี้ เพื่อติดตามความคืบหน้าและผลักดันความร่วมมือไทย – กัมพูชา นอกจากนี้ นายกรัฐมนตรีแสดงความขอบคุณนายกรัฐมนตรีกัมพูชาที่เดินทางมาถวายสักการะพระบรมศพพระบาทสมเด็จ พระปรมินทรมหาภูมิพลอดุลยเดชเมื่อตุลาคม 2559 ด้วย ขณะเดียวกัน เอกอัครราชทูตฯ ได้แสดงความเสียใจต่อเหตุการณ์น้ําท่วมในพื้นที่ภาคใต้ ซึ่งถือเป็นความสูญเสียครั้งใหญ่ อย่างไรก็ตาม เอกอัครราชทูตฯ เห็นว่า รัฐบาลสามารถเตรียมพร้อมเพื่อรับมือ และมีมาตรการฟื้นฟูอย่างรวดเร็ว
ทั้งสองฝ่ายยังหารือถึงความคืบหน้าในโครงการด้านความเชื่อมโยง อาทิ การขนส่งทางถนน ทางรถไฟ จุดผ่านแดนถาวร และพลังงาน โดยที่ผ่านมากระทรวงพลังงานของทั้งสองฝ่ายได้หารือร่วมกันและตกลงที่จะศึกษาความเป็นไปได้กรณีตั้งโรงไฟฟ้าในฝั่งกัมพูชา หลังจากที่ก่อนหน้านี้ได้มีการศึกษาความเป็นไปได้ของกรณีการตั้งโรงไฟฟ้าในฝั่งไทย นอกจากนี้ ฝ่ายไทยได้เตรียมรถดีเซลราง ๔ ตู้เพื่อมอบให้แก่ฝ่ายกัมพูชาด้วย ด้านเอกอัครราชทูตฯ เห็นพ้องในความพัฒนาที่ก้าวหน้าระหว่างสองประเทศ และพร้อมที่จะผลักดันความร่วมมือให้ครอบคลุมทุกด้านต่อไป
นอกจากนี้ ทั้งสองฝ่ายยังเห็นพ้องว่า นอกเหนือจากความสัมพันธ์ภาครัฐที่อยู่ในระดับที่ดีมากแล้ว ความสัมพันธ์ในภาคประชาชนระหว่างไทย-กัมพูชาก็ยังมีความใกล้ชิดมากขึ้นด้วย โดยที่ผ่านมา สมาคมมิตรภาพไทย – กัมพูชา ได้จัดกิจกรรม เพื่อส่งเสริมความสัมพันธ์ระหว่างประชาชนทั้งสองประเทศ ซึ่งนายกรัฐมนตรีหวังว่าทั้งสองฝ่ายจะยังรักษาความสัมพันธ์และสานต่อความร่วมมือให้ก้าวหน้าและยั่งยืนต่อไป